stanford-oval/wikipedia huggingface dataset:
Chihaya (1900)
Palvelus

Aluksen ollessa edelleen koeajoissa 18. kesäkuuta 1901, se törmäsi Tateyaman edustalla hävittäjä Akebonoon, joka oli torpedoharjoituksessa. Kumpikaan alus ei kärsinyt merkittäviä vaurioita. Venäjän–Japanin sodassa alus osallistui Port Arthurin taisteluun sekä sataman sulun valvontaan. Se osallistui myös Keltaisenmeren taisteluun sekä Tsushiman meritaisteluun, joka ratkaisi merisodan voiton Japanille. Tsushimassa alus johti hävittäjälaivuetta, joka tuhosi Venäjän keisarikunnan laivaston taistelulaiva Knjaz Suvorovin sekä korjausalus Kamchatkan.
Alus luokiteltiin 26. elokuuta 1912 ensimmäisen luokan tykkiveneeksi. Ensimmäisessä maailmansodassa Chihaya lähti valvomaan entisen Saksan Mikronesian aluetta, jonka Japani oli miehittänyt sodan alussa. Vuodesta 1918 aina vuoteen 1923 alus osallistui Japanin Siperian miehitykseen, joka tuki valkoisten joukkoja Venäjän sisällissodassa. Toukokuusta lokakuuhun 1928 alus oli Yokosukan laivastontelakalla muutettavana koululaivaksi.
Alus poistettiin 1. syyskuuta 1928 alusluettelosta ja siirrettiin laivastoakatemialle, jossa se palveli koulutuspaikkana 25. syyskuuta 1939 saakka. Toisen maailmansodan lopulla aluksen hylky oli edelleen Etajimassa, mistä se siirrettiin romutettavaksi.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Japanese cruiser Chihaya
Aiheesta muualla

Kuvia tai muita tiedostoja aiheesta Chihaya (1900) Wikimedia Commonsissa
Keisarillisen Japanin laivaston alusluokat Venäjän–Japanin sodassa
| --- | --- |
Pre-dreadnought-taistelulaivat:  Fuji • Shikishima • AsahiS • MikasaS
Panssariristeilijät:  ChiyodaS • Asama • Izumo • YakumoS • AzumaS • Kasuga
Pansarikansiristeilijät:  IzumiS • Naniwa • Matsushima • Akitsushima • YoshinoS • Suma • TakasagoS • Kasagi • Niitaka • OtowaS
Panssaroimattomat risteilijät:  TakaoS • YaeyamaS • TatsutaS • MiyakoS • ChihayaS • YodoC
Hävittäjät:  Ikazuchi • Murakumo • Akatsuki • Shirakumo • Harusame • Kamikaze
Torpedoveneet:  KotakaS • Hayabusa
Tykkiveneet:  AmagiS • Kongō • Kaimon • Katsuragi • Maya • TsukushiS • BanjōS • HeienS • ŌshimaS • UjiS
Käännös suomeksi
Chebaleba

| Chebaleba> Henkilötiedot |
| --- | --- |
Syntynyt: 30. tammikuuta 1987 (ikä 37)
Muusikko
Laulukielet:  suomi
Tyylilajit:  rap, reggae
Yhtyeet:  Epelit
Levy-yhtiöt:  Monsp Records
  [ Muokkaa Wikidatassa ] [ ohje ]  
Chebaleba (oikealta nimeltään Teemu Saario, s. 30. tammikuuta 1987) on Helsingin Torpparinmäestä kotoisin oleva rap/reggae-artisti. Nykyisin hän levyttää Monsp records -nimiselle levy-yhtiölle.
Taiteilijanimi Chebaleba tulee vuosien takaa Saarion Counter-Strike-pelissä käyttämästään nimimerkistä, jonka hänen ystävänsä keksi hänelle.
Ura

Chebaleban debyyttialbumi Kaapista ulos julkaistiin vuonna 2007. Toinen kokopitkä albumi Puun takaa julkaistiin vuonna 2009. Chebaleba on julkaissut myös esimerkiksi YouTubeen useita musiikkivideoita sekä kappaleita. Mukana yhteistyössä on ollut muun muassa Thono Slowknow ja RicoWamos. Chebaleban kolmas albumi Himaa ennen hesarii julkaistiin heinäkuussa 2011. Albumilla on mukana esimerkiksi Jare & VilleGalle, Juno, Stepa, Thono Slowknow ja RicoWamos. Chebaleba julkaisi Mieli sairastaa EP:n ilmaiseksi internetissä vuonna 2012. Hänen seuraava pitkäsoittonsa Ottaa tyypit julkaistiin Monsp Recordsin kautta 30. toukokuuta 2014. Se ylsi parhaimmillaan Suomen virallisen albumilistan 37. sijalle.
Diskografia > Albumit

Kaapista ulos (2007)
Puun takaa (2009)
Himaa ennen hesarii (2011)
Mieli sairastaa EP (2012)
Ottaa tyypit (2014)
6.0 EP (2015)
Diskografia > Musiikkivideot

Saundijäbä (2008)
Se ääni (2009)
Naisii, happee, pillereitä (2009)
Pökötti (mukana RicoWamos, 2011)
EMH (mukana Juno, Jare & VilleGalle, 2011)
Kesäfiilistelyy (mukana RicoWamos, 2011)
Takatalvi (mukana Juno, 2011)
Mieli sairastaa (2012)
Flippaa & kriippaa (Epelit, 2013)
Pitää mennä (2014)
Standby (mukana DJ Ibusal & Mäkki, 2014)
Kuumalle hiekalle (2014)
Kruisi hiljaa (2015)
Raivol (Epelit, 2015)
Lamput sammuu (mukana Mäkki, 2016)
Mysteeri (Epelit, 2016)
150 (2016)
Toteemispaalu (2016)
Iha just (2017)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Green Buddha Records | "Rytmi" | Parasta buddhaa 2 | Matinpoika, Juno & Okku | 2012 |
| Kube | "Kenkäboxi remix" | Lentokonetila | OG Ikonen, Särre, DJ Kridlokk, Eevil Stöö & Dada | 2013 |
Aiheesta muualla

Chebaleba Myspacessa (englanniksi)
Chebaleba Facebook -sivustolla
Epelit SoundCloud -sivustolla
Mikronesian liittovaltion jalkapallomaajoukkue

Mikronesian liittovaltion jalkapallomaajoukkue on joukkue, joka edustaa Mikronesian liittovaltiota kansainvälisessä jalkapallossa. Sitä hallinnoi Federated States of Micronesia Football Association. Se kuuluu Oceanian Football Confederationiin, mutta on vain osittainen FIFAn jäsen eikä siis voi osallistua jalkapallon maailmanmestaruuskilpailuihin. Maajoukkue on kuitenkin osallistunut Etelä-Tyynenmeren kisoihin vuonna 2003.
Joukkueen kotistadion on Yap Sports Complex, ja sen päävalmentajana toimii englantilainen Paul Watson. Mikronesian korkein Elo-sijoitus on ollut kesäkuussa 2003 saavutettu 213. sija. Matalimmillaan Mikronesia on ollut 220. sijalla joulukuussa 2005.
Mikronesia pelasi ensimmäisen kansainvälisen ottelunsa Guamilla kesäkuussa 1999. Tällöin se hävisi Guamille 3–0. Suurinumeroisimman voittonsa se on saavuttanut Palikirillä Pohjois-Mariaaneja vastaan 12. heinäkuuta 1999. Pahimman tappionsa joukkue puolestaan kärsi 30. kesäkuuta 2003 Suvassa Uuden-Kaledonian voitettua sen 18–0.
Mikronesia voitti Mikronesian Cupin 1999. Mikronesian suurin tappio on 114-0.
Aiheesta muualla

Federated States of Micronesia Football Association (Arkistoitu – Internet Archive) (englanniksi)
OFC:n maajoukkueet
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Amerikan Samoa |  Cookinsaaret |  Fidži |  Niue1 |  Kiribati1 |  Mikronesia1 |  Papua-Uusi-Guinea |  Salomonsaaret |
|  Samoa |  Tahiti |  Tonga |  Tuvalu1 |  Uusi-Kaledonia |  Uusi-Seelanti |  Vanuatu |  |
Australia oli OFC:n jäsen vuoteen 2005 saakka; vuodesta 2006 lähtien se on kuulunut AFC:hen.
1 Maa ei ole kansainvälisen jalkapalloliiton FIFA:n jäsen.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Federated States of Micronesia national football team
Käännös suomeksi
Cosmopolitan

Cosmopolitan tarkoittaa seuraavia:
Viestimet

Cosmopolitan, yhdysvaltalainen naistenlehti, joskus ”Cosmo”
Cosmopolitan, televisioelokuva vuodelta 2003
Cosmopolitan Television, yhdysvaltalainen satelliittikanava
Cosmopolitan Productions, entinen yhdysvaltalainen elokuvayhtiö
Yritykset

CC-109 Cosmopolitan, kanadalainen versio Canadair CL-66:sta
Cosmopolitan Automobile Company, toimintansa lopettanut autonvalmistaja
Cosmopolitan Hotel, hotelli Hongkongissa
Muita merkityksiä

Nash Cosmopolitan, Nashin automalli
Cosmopolitan, drinkki
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cosmopolitan”, voi hakea sivunnimihaulla, laajalla sivunnimihaulla tai tekstihaulla.
Merisataman venekerho

Merisataman venekerho ry lyhennettynä MSVK, perustettiin 1970. Kerho sijaitsee mantereen puolella Merisatamassa Sirpalesaaren ja Liuskasaaren vastapäätä. Kerholla on 68 venepaikkaa ja satakunta jäsentä. Kerhon veneet ovat valta-osin moottoriveneitä mutta laivueeseen kuuluu myös sekä pienempiä päiväpursia että suurempia avomeripurjeveneitä.
Miksi naiset rakastuu renttuihin?

| ”Miksi naiset rakastuu renttuihin?” Tuomas Kauhanen |
| --- | --- | --- |

Singlen tiedot
 Albumilta: Sano vaan Tuomas
 Julkaistu: 3. elokuuta 2012
 Formaatti: MP3
 Tuottaja(t): MGI
 Tyylilaji: rap
 Levy-yhtiö: Warner Music Finland
Tuomas Kauhasen muut singlet
| ”1985” 2012 | ”Miksi naiset rakastuu renttuihin?” 2012 | ”Enkeli” 2013 |
"Miksi naiset rakastuu renttuihin?" on rap-artisti Tuomas Kauhasen 3. elokuuta 2012 julkaistu single hänen tulevalta debyyttialbumiltaan. Sekä alkuperaisestä kappaleesta että remixistä on julkaistu musiikkivideo.
Kappaleet

Miksi naiset rakastuu renttuihin? (mukana Mikko)
Miksi naiset rakastuu renttuihin? (Remix) (mukana Cheek & Elastinen)
Meriselitys

Meriselitys on viranomaisille annettava selitys vesiliikenteessä tapahtuneesta vauriosta, haaksirikosta, omaisuus- tai henkilövahingoista tai kuolemantapauksista. Meriselityksen antamisesta vastaa aluksen päällikkö, ja Suomen merilain 18 luvun 7 §:n mukaisesti se annetaan yleensä sen paikkakunnan merioikeudelle, jonka tuomiopiirissä haaksirikko on tapahtunut. Meriselitys on tarpeellinen sekä aluksen päällikön että varustamon kannalta muun muassa syy- ja vastuukysymysten selvittämiseksi ja tapahtumien kulun hahmottamiseksi.
Meriselityksen antaminen ei ole eikä korvaa mahdollista oikeudenkäyntiä. Selitystä annettaessa käytetään hyväksi erilaista aineistoa ja kuullaan asianosaisia. Meriselityksen yhteydessä oikeudelle annetaan merionnettomuusilmoitus, alustiedot, merikartta, aluksen konepäiväkirja, lokikirja, miehitystodistus ja -luettelo, miehistön pätevyyskirjat, mahdolliset tapahtumia kuvaavat valokuvat ja muu materiaali.
Meriselitystä annettaessa ei ole välittömyysperiaatetta. Tarvittaessa viranomainen voi määrätä aluksen päällikköä antamaan meriselityksen jälkeenpäin.
Merisaamelaiset

Merisaamelainen Finnmarkissa, kuva vuodelta 1884
Merisaamelaiset ovat toinen pohjoissaamelaisten kulttuurillisista ryhmistä. He eroavat tunturisaamelaisista elinkeinojensa perusteella: tunturisaamelaiset harjoittavat poronhoitoa, kun taas merisaamelaiset saivat elantonsa merestä tai viljelystä. Merisaamelaiset syntyivät mustan surman riehuttua Pohjois-Norjassa 1300-luvulla ja jätettyä suuren osan norjalaisten tiloista tyhjiksi.[lähde? ] Saamelaiset kärsivät rutosta vähemmän eristäytyneen elämäntapansa vuoksi.[lähde? ] Nykyisin merisaamelaiset käsittävät yli puolet pohjoissaamelaisten väestömäärästä.
Merisalo

Merisalo on suomalainen sukunimi. Tunnettuja Merisaloja:
Aija Roivas-Merisalo, säveltäjä, sanoittaja, muusikko ja radiotoimittaja
Arto Merisalo (s. 1965), yritysjohtaja, talousrikollinen
Jaakko Merisalo (s. 1878), kanttori-urkuri, kuoron- ja soittokunnanjohtaja ja säveltäjä
Johan Merisalo-Forsman (ent. Forsman, 1884–1961), jääkärimajuri
Maria Lassila-Merisalo (s. 1978), journalismin tutkija ja viestinnän dosentti
Marja Merisalo (s. 1965), koreografi, tanssija ja ohjaaja
Outi Merisalo (s. 1959), kielitieteilijä, romaanisen filologian professori
Seppo Merisalo (s. 1941), trumpetisti
Tiina Merisalo (o.s. Lehto, s. 1961), Museoviraston johtaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chowder

| Chowder |
| --- | --- |

Tyyli:  Animaatio
Kestoaika:  22 min.
Luoja(t):  C. H. Greenblatt
Pääosissa:  Nicky Jones Dwight Schultz John DiMaggio Tara Strong
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Cartoon Network
Esitetty:  2. marraskuuta 2007 – 7. elokuuta 2010
Jaksoja:  49
Tuotanto
Tuottaja(t):  Louis J. Cuck
Vastaava(t) tuottaja(t):  C. H. Greenblatt
Ohjaaja(t):  Eddie Houchins Kris Sherwood Mike Milo Juli Hashiguchi Majella Milne Shaun Cashman
Käsikirjoittaja(t):  C. H Greenblatt William Reiss Darrick Bachman Kevin Kramer Alex Almaguer Peter Browngardt Danielle McCole Michele McCole Moss Tom King Clay Morrow Ian Wasseluk Brett Varon Kristina Baranovich Mark O'Hare Maxwell Atoms Phil Rynda Brook Chalmers Cindy Morrow Pietro Piumetti Carl Faruolo Mike Bell
Tuotantoyhtiö(t):  Cartoon Network Studios Hong Ying Animation Screen Novelties
Palkinnot
Voitetut:  Primetime Emmy (2009)
Ehdokkuudet:  Annie (2008, 2009) Primetime Emmy (2008)
Aiheesta muualla
Virallinen sivusto
IMDb 
Chowder oli yhdysvaltalainen Emmy-palkittu piirrossarja, jonka loi C. H. Greenblatt Cartoon Networkille. Sarjan päähahmo on nuori lapsi nimeltä Chowder, joka on kokki Mung Daalin opissa. Daal omistaa ruokapalveluyhtiön Marsipani-kaupungissa. Sarja on sekoitus perinteistä käsin tehtyä animointia, stop motionia ja nukketeatteria.
Chowderia esitettiin ensi kerran Yhdysvalloissa 2. marraskuuta 2007, minkä jälkeen siitä on esitetty yhteensä 20 jaksoa. Suomessa sarjaa on esitetty maksullisella Cartoon Networkilla 4. elokuuta 2008 lähtien.
Hahmot

Chowder on sarjan päähahmo, joka on pieni ja omalaatuinen lapsi. Hän työskentelee kokki Mung Daalin oppipoikana. Lisäksi Chowder asustaa Mung Daalin ja hänen vaimonsa Trufflesin kanssa samassa talossa. Chowder haluaa tulla loistavaksi kokiksi, mutta hän on turhan malttamaton. Chowder on lähestulkoon aina nälkäinen ja syö mitä tahansa, jopa asiakkaiden tilaukset. Sarjan luojan Greenblattin mukaan hahmo on sekoitus kissaa, karhua ja jänistä.
Mung Daal on maailman paras kokki, joka työskentelee omassa tilausruokakaupassa Catering-yhtiössä yhdessä vaimonsa Trufflesin, apulaisensa Shnitzelin ja oppipoikansa Chowderin kanssa. Hahmon tarkkaa ikää ei ole paljastettu sarjan aikana, mutta hänen on mainittu tehneen ruokaa vähintään 386 vuotta ja olleensa naimisissa 450 vuotta.
Shnitzel on kivihirviö ja ammattilaiskokki, joka työskentelee Mung Daalin Catering tilausruokakaupassa. Hänen sanavarastonsa perustuu lähestulkoon ainoastaan sanaan "Radda", mutta hänen on kuultu sanovan joskus yksinkertaisia sanoja kuten "okay" ja "oh". Useimmiten Shnitzel tyytyy tekemään vain siivous- ja hanttihommia. Alun perin hahmon ääneksi oli kaavailtu Kevin Michael Richardsonia, joka toimi sarjan avausjaksossa "The Froggy Apple Crumble Thumpkin" Shnitzelin äänenä. Hän ei kuitenkaan voinut jatkaa roolissa vakituisesti muiden projektien vuoksi ja Richardsonin korvasi parhaiten Benderin äänenä tunnettu John DiMaggio.
Truffles on Mung Daalin vaimo, joka pääasiassa hoitaa liikeasiat ja asiakaspalvelun liikkeessä. Hän on käytännöllinen mutta heikkohermoinen sienikeiju, ja menettää usein hermonsa aviomieheensä, työntekijöihin ja asiakkaisiin.
Gazpacho on kauppias torilla
Panini
Ms. Endive
Kimchi
Gorgonzola
Tapahtumapaikka

Sarja sijoittuu kuvitteelliseen Marsipaani-kaupunkiin. Marsipaani pohjautuu hieman New Yorkiin, jossa esiintyy useita kulttuurillisia eroja. Kaupunki on laaja ja lähestulkoon loppumaton, ja siellä on marokkolaisia ja intialaisia rakennelmia. Kaupungin asukkaat ovat useimmiten ihmismäisiä eläimiä ja varsinaisia ihmisiä kaupungissa on todella vähän.
Äänirooleissa

| 0 | 1 | 2 |
| --- | --- | --- |
|  Nicky Jones  | … |  Chowder   |
|  Dwight Schultz  | … |  Mung Daal, sivuäänet   |
|  John DiMaggio  | … |  Shnitzel, sivuäänet   |
|  Tara Strong  | … |  Truffles, sivuäänet   |
|  Dana Snyder  | … |  Gazpacho, sivuäänet   |
|  Liliana Mumy  | … |  Panini   |
|  C. H. Greenblatt  | … |  Kiwi, Kimchi, sivuäänet   |
|  Mindy Sterling  | … |  Ms. Endive, sivuäänet   |
Aiheesta muualla

Sarjan promootio sivu (Arkistoitu – Internet Archive)
TV.com (Arkistoitu – Internet Archive)
Catherine O’Haran filmografia

Catherine O’Hara (2005)
Tämä on Catherine O’Haran filmografia.
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1985 | The Last Polka | The Last Polka | Sylvie Lemon |
| 1986 | Dave Thomas: The Incredible Time Travels of Henry Osgood | Dave Thomas: The Incredible Time Travels of Henry Osgood | Marie Antoinette |
| 1987 | Really Weird Tales | Really Weird Tales | Theresa Sharpe (osassa I’ll Die Loving) |
| 1989 | I, Martin Short, Goes Hollywood | I, Martin Short, Goes Hollywood | Nancy Mae |
| 1997 | Toivo pysyy | Hope | Muriel Macswain |
| 1999 | Late Last Night | Late Last Night | psykiatri |
| 2003 | The Rutles 2: Can’t Buy Me Lunch | The Rutles 2: Can’t Buy Me Lunch | Astro Glide |
| 2004 | Talkkari | The Wool Cap | Gloria |
| 2010 | Temple Grandin | Temple Grandin | Ann |
Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1978 | Witch’s Night Out | Witch’s Night Out | Malicious (ääni) |
| 1979 | Please Don’t Eat the Planet | Please Don’t Eat the Planet | Ma Spademinder (ääni) |
| 1980 | Easter Fever | Easter Fever | Scarlett O’Hare (ääni) |
| 1991 | Rabbit Ears: Finn McCoul | Rabbit Ears: Finn McCoul | kertoja (ääni) |
| 2000 | Edwurd Fudwupper Fibbed Big | Edwurd Fudwupper Fibbed Big | Lorna Mae Loon (ääni) |
| 2021 | Back Home Again | Back Home Again | pormestari Pöllö (ääni) |
Käsikirjoittajana, ohjaajana ja tuottajana

Käsikirjoittajana (K)
Ohjaajana (O)
Tuottajana (T)
| Vuosi | Suomenkielinen nimi | Alkuperäinen nimi | K | O | T | Viihteenlaji | Huomioita |
| --- | --- | --- | --- | --- | --- | --- | --- |
| 1976−1984 | SCTV | SCTV |  | — | — | televisio­sarja | 80+ jaksoa |
| 1980 | From Cleveland | From Cleveland |  | — | — | pilottijakso | — |
| 1980 | The Steve Allen Comedy Hour | The Steve Allen Comedy Hour |  | — | — | televisio­sarja | jakso ”Lucille Ball, George Kennedy, Louis Nye” |
| 1987 | Really Weird Tales | Really Weird Tales |  | — | — | televisioelokuva | osa I’ll Die Loving |
| 1988 | The Best of SCTV | The Best of SCTV |  | — | — | televisio-ohjelma | — |
| 1989 | Andrea Martin… Together Again | Andrea Martin… Together Again |  | — | — | televisio-ohjelma | — |
| 1991 | Dream On | Dream On | — |  | — | televisio­sarja | jakso ”And Your Little Dog, Too” |
| 1998 | Äärirajoilla | The Outer Limits | — |  | — | televisio­sarja | jakso ”Glyphic” |
| 2016−2020 | Schitt’s Creek | Schitt’s Creek | — | — |  | televisio­sarja | vain konsultointituottaja; 67 jaksoa |
Aiheesta muualla

Catherine O’Hara Internet Movie Databasessa. (englanniksi)
Miljoona syytä

| Miljoona syytä Petra |
| --- | --- | --- |

Studioalbumin tiedot
 Julkaistu: 31. tammikuuta 2020
 Tyylilaji: pop
 Kesto: 40.28
 Levy-yhtiö: Sony Music
Petran muut julkaisut
| Päiväkirjat 2007–2017 2017 | Miljoona syytä 2020 |   |
Miljoona syytä on suomalaisartisti Petran 31. tammikuuta 2020 julkaistu neljäs sooloalbumi.
Kappaleet

DNA – 3.23
Taivas on päällä maan – 3.42
Miljoona syytä – 3.46
Laita mut taskuun – 3.41
Siihenkää ei kuole – 4.35
Roolileikkiä – 4.05
Puolielämää – 3.52
Mitä sä tei – 3.23
Hiotaan helmii – 2.49
Mä vedän näin – 3.20
Sä tulit silloin – 3.48
Christie’s

Christie’sin Amsterdamin huutokauppakamari.
Christie’s on brittiläinen taidehuutokauppakamari.
Historia

Christie’sin perusti yrityksen virallisten lähteiden mukaan Lontoossa 5. joulukuuta 1766 James Christie, ja vanhin jäljellä oleva huutokauppaluettelo on joulukuulta 1766. Eräiden muiden lähteiden mukaan James Christie vuokrasi huutokauppahuoneiston vuonna 1762, ja on löytynyt myös lehti-ilmoitus Christie’sin huutokauppatilaisuudesta vuodelta 1759. Yritys vakiinnutti pian maineensa johtavana huutokauppakamarina ja hyödynsi Lontoon tuoretta asemaa merkittävänä taidekaupan keskuksena Ranskan vallankumouksen jälkeen.
Christie’s oli aiemmin julkinen osakeyhtiö ja oli listattuna Lontoon pörssiin 1973–1999, minkä jälkeen se siirtyi yksityisomistukseen ranskalaiselle François Pinault’lle. Sen markkinaosuus on ollut useita vuosia suurempi kuin sen kilpailijan Sotheby’sin.[lähde? ]
Toiminta ja toimipisteet

Christie’sin myynti oli vuonna 2007 yhteensä 6,3 miljardia Yhdysvaltain dollaria (4,6 miljardia euroa). Christie’s järjestää yli 600 myyntitapahtumaa vuodessa yli 80 myyntikategoriassa, joihin kuuluvat kaikki kauno- ja koristetaiteiden alat, muun muassa jalokivet, valokuvat, keräilyesineet, viini ja autot. Hinnat vaihtelevat 200 dollarista 80 miljoonaan dollariin.
Yhtiöllä on 85 toimistoa 43 maassa ja 14 huutokauppakamaria Amsterdamissa, Dubaissa, Genevessä, Hongkongissa, Lontoossa King Streetillä ja South Kensingtonissa, Los Angelesissa, Madridissa, Milanossa, New Yorkissa, Pariisissa, Tel Avivissa ja Zürichissa. Yhtiö ilmoittaa johtaneensa viime aikoina markkinoita laajenevilla ja esiintulevilla markkinoilla, kuten Kiinassa, Intiassa ja Yhdistyneissä arabiemiirikunnissa, sekä menestyneissä myynneissä ja näyttelyissä Pekingissä, Dubaissa, Mumbaissa ja Venäjällä.
Aiheesta muualla

Wikimedia Commonsissa on kuvia tai muita tiedostoja aiheesta .
Christie’sin sivusto (englanniksi) (ranskaksi) (kiinaksi) (hollanniksi) (saksaksi) (espanjaksi) (italiaksi) (venäjäksi) (japaniksi)
Christie’s koulutusohjelma (Arkistoitu – Internet Archive) (englanniksi) (kiinaksi)
Christie’sin kiinteistövälitystä Great Estates- Luxury Properties and Estates official website (englanniksi)
Kuvia taideteoksista, Christie’s (Arkistoitu – Internet Archive) (englanniksi)
James Gillray Tutkailua Christie’sillä, (1796). Taiteilija piirsi karikatyyrin näyttelijä Elizabeth Farrenista seurassaan lordi Derby tutkimassa heidän arvolleen ja makuunsa sopivia maalauksia.
Milena Kovaleva

| Milena Kovaleva> Henkilötiedot |
| --- | --- |
Syntynyt: 1987
Kansalaisuus:   Saksa
Kyokushin-ottelija
Pituus:  174 cm
Paino:  65–71 kg
Painoluokka:  raskassarja keskisarja (2019–)
Kätisyys:  oikea
Seura(t):  Ichigeki Academy Frankfurt
Vyöarvo:  2. dan
| Mitalit> Maa:   Saksa.Naisten kyokushin.EM-kilpailut  | Mitalit> Maa:   Saksa.Naisten kyokushin.EM-kilpailut  | Mitalit> Maa:   Saksa.Naisten kyokushin.EM-kilpailut  | Maa:   Saksa> Naisten kyokushin. |
| --- | --- | --- | --- |
|  Pronssia | Varna 2018 | +65 kg |  |
| Saksan Open  | Saksan Open  | Saksan Open  |  |
|  Hopeaa | Bremen 2015 | avoin |  |
| Lyon Open  | Lyon Open  | Lyon Open  |  |
|  Pronssia | Lyon 2015 | +65 kg |  |
| Unkarin mestaruuskilpailut  | Unkarin mestaruuskilpailut  | Unkarin mestaruuskilpailut  |  |
|  Hopeaa | Balassagyarmat 2014 | +65 kg |  |
| Bonn Cup  | Bonn Cup  | Bonn Cup  |  |
|  Pronssia | Bonn 2013 | avoin |  |
| Belgian Open  | Belgian Open  | Belgian Open  |  |
|  Pronssia | Roux 2013 | +65 kg |  |
Milena Kovaleva (s. 1987) on saksalainen karateka. Hän voitti Kyokushinin raskaansarjan EM-pronssia 2018.
Kilpaura

2011 oli mukana Serbian EM-kisoissa vihreä vöisenä, jossa hänen kilpailu päättyi alkukierrokselle.
2013 helmikuussa Kovaleva saavutti pronssia Belgian Openissa. Maaliskuussa Kovaleva saavutti pronssia Bonn Cupissa, Saksassa voitettuaan Alexandra Kaminskyn.
2014 joulukuussa Kovaleva saavutti Unkarin mestaruuskisoissa hopeaa.
Kovaleva suoritti tammikuussa 2015 1. danin mustan vyön. Sittemmin hän saavutti maaliskuussa 2015 pronssia Lyonin Openissa raskaassarjassa voitettuaan pronssiottelussa Amandine Lorentin. Kovaleva oli mukana vuoden 2015 EM-kisoissa Saksassa, jossa hän sijoittui neljänneksi hävittyään pronssiottelussa Hajnalka Silmanille. Syyskuussa Kovaleva saavutti hopeaa Saksan Openissa avoimessasarjassa hävittyään loppuottelussa Aleksandra Matysiakille.
2016 toukokuussa Kovaleva oli mukana Bulgarian EM-kisoissa, jossa hänen tie päättyi toiselle kierrokselle hävittyään Agnieszka Winekille. Heinäkuussa Kovaleva otteli Age of Cage 8 -vapaaottelutapahtumassa Saksassa Aleksandra Matysiakia vastaan. Ottelu käytiin Kyokushinin säännöillä vapaaottelukehässä. Kovaleva hävisi kamppailun tuomariäänin. Marraskuussa hän otteli EM-kisojen avoimessarjassa, jossa Kovaleva sijoittui kahdeksanneksi. Joulukuussa hän oli vielä tuomarin roolissa Belgian Openissa.
2017 Kovaleva ei ollut mukana ottelemassa vaan toimi kulmatuomarina Ranskan EM-kisoissa.
2018 Kovaleva onnistui saavuttamaan EM-pronssia voitettuaan mitaliottelussa Marziyeh Mohamaddin.
Seuraavissa EM-kisoissa 2019 Puolassa, Kovaleva siirtyi ottelemaan keskisarjaan, jossa hän eteni pronssiotteluun saakka. Kovaleva kuitenkin hävisi mitalikamppailun Aleksandra Matysiakille. Kovaleva oli mukana marraskuussa naisten painoluokallisissa MM-kisoissa. Joulukuussa hän oli puolestaan mukana vuoden toisissa EM-kisoissa, jotka käytiin avoimessasarjassa. Kovaleva sijoittui turnauksessa kahdeksanneksi.